CELEX: 32016D1455
Language: fi
Date: 2016-04-15 00:00:00
Title: Komission delegoitu päätös (EU) 2016/1455, annettu 15 päivänä huhtikuuta 2016, EU:n takuun myöntämisestä Euroopan investointipankille unionin ulkopuolella toteutettavia investointihankkeita tukevista rahoitustoimista mahdollisesti aiheutuvien tappioiden varalta annetun Euroopan parlamentin ja neuvoston päätöksen N:o 466/2014/EU liitteen III muuttamisesta Valko-Venäjän osalta

6.9.2016   
            
            
               FI
            
            
               Euroopan unionin virallinen lehti
            
            
               L 238/5
            
         KOMISSION DELEGOITU PÄÄTÖS (EU) 2016/1455,
   annettu 15 päivänä huhtikuuta 2016,
   EU:n takuun myöntämisestä Euroopan investointipankille unionin ulkopuolella toteutettavia investointihankkeita tukevista rahoitustoimista mahdollisesti aiheutuvien tappioiden varalta annetun Euroopan parlamentin ja neuvoston päätöksen N:o 466/2014/EU liitteen III muuttamisesta Valko-Venäjän osalta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon EU:n takuun myöntämisestä Euroopan investointipankille unionin ulkopuolella toteutettavia investointihankkeita tukevista rahoitustoimista mahdollisesti aiheutuvien tappioiden varalta 16 päivänä huhtikuuta 2014 annetun Euroopan parlamentin ja neuvoston päätöksen N:o 466/2014/EU (1) ja erityisesti sen 4 artiklan 2 kohdan,
   sekä katsoo seuraavaa:
   
               (1)
            
            
               Valko-Venäjän talouden, yhteiskunnan, ympäristön ja politiikan alueilla on tapahtunut jonkin verran edistymistä päätöksen N:o 466/2014/EU antamisen jälkeen.
            
         
               (2)
            
            
               Pysyvien edustajien komitea hyväksyi tammikuussa 2015 luettelon 29 toimenpiteestä, joilla parannetaan EU:n kriittistä lähentymispolitiikkaa Valko-Venäjään. Yksi näistä toimenpiteistä liittyy siihen, että EU arvioi uudelleen Valko-Venäjälle suunnattuun Euroopan investointipankin (EIP) lainanantoon soveltamaansa rajoittavaa lähestymistapaa.
            
         
               (3)
            
            
               Poliittisten ja turvallisuusasioiden komitea luetteli 1 päivänä lokakuuta 2015 antamissaan päätelmissä konkreettisia lisätoimenpiteitä, joilla syvennetään EU:n kriittistä lähentymispolitiikkaa Valko-Venäjään, sekä erityisesti toimenpiteen, jolla lievennetään EIP:n rahoitusta koskevia rajoituksia Valko-Venäjällä.
            
         
               (4)
            
            
               Valko-Venäjästä 15 päivänä helmikuuta 2016 antamissaan päätelmissä neuvosto päätti nopeuttaa toimenpiteitä, joilla on tarkoitus lisätä EU:n ja Valko-Venäjän välistä yhteistyötä monilla talouteen, kauppaan ja avunantoon liittyvillä aloilla. Tavoitteena on nykyaikaistaa Valko-Venäjää ja sen taloutta, myös sen kansalaisten hyödyksi, mahdollista Maailman kauppajärjestön jäsenyyttä ajatellen ja yhteistyössä kansainvälisten rahoituslaitosten kanssa, erityisesti Euroopan investointipankin ja Euroopan jälleenrakennus- ja kehityspankin kanssa niiden toimeksiantojen mukaisesti. Neuvosto kannusti Valko-Venäjää myös jouduttamaan erittäin tarpeellisia talouden uudistuksia.
            
         
               (5)
            
            
               Valko-Venäjän konkreettinen edistyminen yleismaailmallisten perusvapauksien, oikeusvaltion ja ihmisoikeuksien kunnioittamisessa olisi edelleen olennaista muotoiltaessa unionin tulevaa Valko-Venäjän-politiikkaa.
            
         
               (6)
            
            
               Kun otetaan huomioon Valko-Venäjän poliittinen kehitys, unionin ja kansainvälisen yhteisön taloudellinen tuki, myös EIP:n Valko-Venäjää koskeviin toimiin kohdistuvien rajoitusten lieventäminen, voisi auttaa maata kehittämään yksityistä sektoriaan, parantamaan infrastruktuuriaan ja edistämään tuottavuuden kasvua, mikä lisäisi Valko-Venäjän talouden dynaamisuutta ja keskipitkän aikavälin kasvua. Lisäksi asianmukaisten ympäristönormien soveltamista edistävien EIP:n rahoitustoimien pitäisi tukea ympäristöä säästävää ja kestävää kehitystä Valko-Venäjällä.
            
         
               (7)
            
            
               Tämän vuoksi komissio on yhdessä Euroopan ulkosuhdehallinnon kanssa arvioinut, että yleinen taloudellinen, sosiaalinen, poliittinen ja ympäristötilanne sallii Valko-Venäjän lisäämisen päätöksen N:o 466/2014/EU liitteeseen III, jossa vahvistetaan luettelo maista, jotka voivat saada EU:n takuun piiriin kuuluvaa EIP:n rahoitusta.
            
         
               (8)
            
            
               Sen vuoksi päätöstä N:o 466/2014/EU olisi muutettava,
            
         ON HYVÄKSYNYT TÄMÄN PÄÄTÖKSEN:
   1 artikla
   Korvataan päätöksen N:o 466/2014/EU liitteessä III olevan B kohdan 2 alakohdassa sanat ”Itä-Eurooppa: Moldovan tasavalta, Ukraina” sanoilla ”Moldovan tasavalta, Ukraina, Valko-Venäjä”.
   2 artikla
   Tämä päätös tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tehty Brysselissä 15 päivänä huhtikuuta 2016.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 135, 8.5.2014, s. 1.